Projektas dėl EB ir Danijos bei Farerų Salų jungtinio Komiteto sprendimo nr. X/2006, iš dalies keičiančio Europos bendrijos ir Danijos Vyriausybės bei Farerų salų vietos valdžios susitarimo 1 Protokolo priedo I ir II lenteles - Bendrijos bendrosios pozicijos projektas /* SEK/2006/0687 galutinis */





[pic] | EUROPOS BENDRIJŲ KOMISIJA | Briuselis, 6.6.2006 SEK(2006) 687 galutinis Projektas DĖL EB IR DANIJOS BEI FARERŲ SALŲ JUNGTINIO KOMITETO SPRENDIMO NR. X/2006, iš dalies keičiančio Europos bendrijos ir Danijos Vyriausybės bei Farerų salų vietos valdžios susitarimo 1 Protokolo priedo I ir II lenteles - Bendrijos bendrosios pozicijos projektas - (pateiktas Komisijos) AIŠKINAMASIS MEMORANDUMAS Europos bendrijos ir Danijos Vyriausybės bei Farerų salų vietos valdžios susitarimo 1 Protokole [1] nustatyti tarifų režimas ir susitarimai, taikytini tam tikriems Farerų salų kilmės žuvų ir žuvininkystės produktams, kurie išleidžiami į laisvą apyvartą Bendrijoje. Taikant 1 Protokolą Bendrija suteikė tarifų nuolaidas Farerų salų kilmės krevetėms ir norveginiams omarams, paruoštiems arba konservuotiems, nustatydama 3 000 tonų tarifinę kvotą. Tačiau 1 Protokole tarifų nuolaidų Farerų salų kilmės sušaldytų juodadėmių menkių importui nėra. Minėto susitarimo 36 straipsnyje nustatyta, kad Farerų salų prašymu, Bendrija nagrinės galimybes, kaip pagerinti jų patekimą į rinką. Farerų salos paprašė padidinti kvotą krevetėms ir norveginiams omarams nuo 3 000 iki 6 000 tonų. Farerų salos taip pat paprašė į 1 Protokolo 1 lentelėje pateiktą žuvininkystės produktų sąrašą įtraukti Farerų salų kilmės sušaldytas juodadėmes menkes, kurias į Bendriją būtų galima importuoti be muito. Komisija mano, kad būtų teisinga tenkinti abu prašymus, atsižvelgiant į tarifų režimus ir susitarimus, taikomus kitų trečiųjų šalių, t. y. Norvegijos, Islandijos ir Grenlandijos kilmės tiems patiems produktams ir į palyginti mažą tokių pokyčių, turinčių neigiamą poveikį Bendrijos rinkai, grėsmę. Nepaisant to, tarifinės kvotos krevetėms ir norveginiams omarams nustatymo atveju, Komisija mano, kad kvotą reikėtų didinti palaipsniui, t. y. po 1 000 tonų, ir su sąlyga, kad dabartinė kvota būtų pakankamai išnaudojama. Susitarimo 31 straipsniu buvo įkurtas už šio Susitarimo administravimą ir jo įgyvendinimą atsakingas Jungtinis komitetas. Pagal Susitarimo 34 straipsnio 1 dalį Jungtinis komitetas gali priimti sprendimą pakeisti šio Susitarimo 1 Protokolo priedą. Atsižvelgiant į tai, Komisija turėtų rekomenduoti Tarybai kitame Jungtinio komiteto posėdyje patvirtinti pridedamą sprendimo projektą kaip bendrą Bendrijos poziciją. Projektas DĖL EB IR DANIJOS BEI FARERŲ SALŲ JUNGTINIO KOMITETO SPRENDIMO NR. X/2006, iš dalies keičiančio Europos bendrijos ir Danijos Vyriausybės bei Farerų salų vietos valdžios susitarimo 1 Protokolo priedo I ir II lenteles JUNGTINIS KOMITETAS, atsižvelgdamas į Europos bendrijos ir Danijos Vyriausybės bei Farerų salų vietos valdžios susitarimą[2] (toliau – Susitarimas), ypač į jo 34 straipsnio 1 dalį, kadangi: (1) Susitarimo 1 Protokolo priede nurodomi muitai ir kitos sąlygos, taikytini į Bendriją importuojamiems Farerų salų kilmės ir iš Farerų salų atvežamiems tam tikriems žuvų ir žuvininkystės produktams. (2) Pagal šį priedą Bendrija suteikė nuolaidas Farerų salų kilmės krevetėms ir norveginiams omarams, paruoštiems arba konservuotiems, kuriems taikoma 3 000 tonų metinė tarifinė kvota. (3) Farerų salų valdžios institucijos paprašė iki 6 000 tonų padidinti Bendrijos suteiktas tarifų nuolaidas krevetėms ir norveginiams omarams, paruoštiems arba konservuotiems. (4) Tikslinga leisti padidinti kvotas per tokį laikotarpį, kuris turi būti nustatytas atsižvelgiant į tai, kiek ta kvota yra naudojama. (5) Pagal šį priedą Bendrija nesuteikė jokių nuolaidų Farerų salų kilmės ir iš ten atvežamoms sušaldytoms juodadėmėms menkėms. (6) Farerų salų valdžios institucijos paprašė į 1 Protokolo priedo 1 lentelėje pateiktą žuvininkystės produktų sąrašą įtraukti sušaldytas juodadėmes menkes, kurias į Bendriją būtų galima importuoti be muito. (7) Tikslinga į šią lentelę įtraukti sušaldytas juodadėmes menkes, NUSPRENDĖ: 1 straipsnis Susitarimo 1 Protokolo priedo II lentelė iš dalies keičiama taip: „1605 | Vėžiagyviai, moliuskai ir kiti vandens bestuburiai gyvūnai, gaminiai arba konservai: | TK Nr. 4(1) 4 000 | 1605 20 | - Krevetės: | 1605 20 10 | -- Sandariai įpakuotos | 0 | -- Kiti: | 1605 20 91 | --- Tiesiogiai supakuoti pakuotėse, kurių neto masė ne didesnė kaip 2 kg | 0 | 1605 20 99 | --- Kiti: | 0 | ex 1605 40 00 | - Norveginiai omarai (Nephrops norvegicus) | 0“ | 1) 2007 m. metinė apimtis bus 4 000 tonų. Nuo 2008 m. sausio 1 d. metinė apimtis kasmet didinama 1 000 tonų iki maksimalaus 6 000 tonų lygio, jei ne mažiau kaip 80 % visos ankstesnės kvotos sumos buvo išnaudota iki tų metų gruodžio 31 d. 2 straipsnis Susitarimo 1 Protokolo priedo II lentelė iš dalies keičiama į ją įtraukiant šią eilutę: „0303 72 00 | Juodadėmės menkės (Melanogrammus aeglefinus) | 0“ | 3 straipsnis Šis sprendimas įsigalioja pirmąją antro mėnesio nuo jo priėmimo dieną. Priimta Briuselyje, Jungtinio komiteto vardu Pirmininkas TEISINĘ GALIĄ TURINTI FINANSINĖ PAŽYMA, SKIRTA PAŽYMOMS, KURIŲ POVEIKIS BIUDŽETUI YRA IŠIMTINAI SUSIJĘS SU PAJAMOMIS 1. PASIŪLYMO PAVADINIMAS: EB ir Danijos bei Farerų salų jungtinio komiteto sprendimo, iš dalies keičiančio Europos bendrijos ir Danijos Vyriausybės bei Farerų salų vietos valdžios susitarimo 1 Protokolo priedo I ir II lenteles, pasiūlymas 2. BIUDŽETO EILUTĖS: Skyrius ir straipsnis: 12 skyriaus 120 straipsnis Numatoma suma atitinkamais metais: 12,905 mln. EUR 3. FINANSINIS POVEIKIS ( Pasiūlymas neturi finansinio poveikio. ( Pasiūlymas neturi finansinio poveikio išlaidoms, tačiau daro finansinę įtaką pajamoms – poveikis yra toks: (mln. EUR vienos dešimtosios tikslumu) Biudžeto eilutė | Pajamos[3] | 12 mėnesių laikotarpis prasideda 2006 01 01 | [n metai] | ... straipsnis | Poveikis nuosaviems ištekliams | 0,2 | Padėtis po veiksmo įgyvendinimo | [n+1] | [n+2] | [n+3] | [n+4] | [n+5] | ... straipsnis | 0,7 | 1,4 | 2,1 | 4. KOVOS SU SUKČIAVIMU PRIEMONĖS Komisija atlieka krevečių kiekio patikrinimą pagal kvotų skyrimo procedūrą. 5. KITOS PASTABOS Visa muito norma krevetėms yra 20 %, o juodadėmėms menkėms – 7,5 %. Atsižvelgiant į nedidelį sušaldytų juodadėmių menkių importą iš Farerų salų ir į dabartinę muito normą, nemanoma, kad papildomos nuolaidos turės esminės įtakos Bendrijos biudžetui. Todėl galimas muitų sumažinimas šio produkto iš Farerų salų importui nebuvo svarstomas. Tačiau pasiūlymas padidinti kvotas krevetėms ir norveginiams omarams gali turėti įtakos biudžeto pajamų eilutei, jei naudojami papildomi kiekiai. Galimas pajamų praradimas buvo apskaičiuotas, remiantis prielaida, kad papildomi kiekiai bus naudojami tais metais, kuriais jie taps prieinamais: - 2006 m. 333 tonos - 2007 m. 1000 tonų - 2008 m. 2000 tonų - 2009 m. 3000 tonų Apskaičiuojant iš anksto numatytas pajamas, remiamasi per 2002–2004 m. iš Farerų salų importuotų krevečių (16052099) vidutine verte (4619 EUR už MT), kadangi šis produktas sudaro didžiąją dalį prekybos (pagal kvotos eilės numerį 090679). Taip apskaičiavus šis skaičius buvo sumažintas 25 %, kad būtų atspindėtos valstybių narių surinkimo išlaidos. [1] OL L 53, 1997 02 22, p. 2. [2] OL L 53, 1997 2 22, p. 2. [3] Tradiciniams nuosaviems ištekliams (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.